

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 402-03/25-01/**

**URBROJ: 2198-31-02-25-**

**U Gračacu, -------------- 2025. g.**

Na temelju članka 35. Zakona o lokalnoj i područnoj (regionalnoj) samoupravi (NN, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na ------- sjednici održanoj ------------ 2025. g. donosi

**Program sufinanciranja**

**mikročipiranja i sterilizacije pasa**

**za 2025. godinu**

**Članak 1.**

Općina Gračac će u 2025. godini sufinancirati mikročipiranje s prvim cijepljenjem protiv bjesnoće, sterilizaciju/ kastraciju pasa čiji vlasnici su građani s prebivalištem na području Općine Gračac, najviše do iznosa od:

|  |  |  |
| --- | --- | --- |
| Redni broj: | OPIS | Iznos u €  s PDV-om |
| 1. | Sterilizacija ženke psa - do 10 kg | 90,00 |
| 2. | Sterilizacije ženke psa - od 11 do 25 kg | 100,00 |
| 3. | Sterilizacije ženke psa ­– preko 25 kg | 125,00 |
| 4. | Kastracija muškog psa- do 10 kg | 65,00 |
| 5. | Kastracija muškog psa – od 11 do 25 kg | 90,00 |
| 6. | Kastracija muškog psa - preko 25 kg | 100,00 |
| 7. | Označavanje mikročipom te prvo cijepljenje protiv bjesnoće | Do ukupnog iznosa, bez limita |

Pravo na troškove sufinanciranja pojedini građanin može ostvariti za mikročipiranje (uključujući i prvo cijepljenje protiv bjesnoće) za najviše dva psa u jednoj godini i za sterilizaciju/ kastraciju najviše dva psa u jednoj godini.

**Članak 2.**

Sufinanciranje će se ostvariti preko ovlaštenih veterinarskih ambulanti koje djeluju na području Općine Gračac te drugih jedinica lokalne samouprave na području kojih građani obavljaju navedene postupke, odnosno čije usluge koriste.

Veterinarske stanice će Općini Gračac ispostaviti račune najviše do iznosa koji sufinancira Općina Gračac.

Za pse koji nisu označeni mikročipom, veterinar ne smije obaviti uslugu kastracije ili sterilizacije, obzirom da je mikročipiranje obveza temeljem Pravilnika o označavanju pasa.

**Članak 3.**

Radi realizacije ove Odluke Općina Gračac će zaključiti Ugovore o sufinanciranju s veterinarskim stanicama te će istim regulirati međusobna prava i obveze.

**Članak 4.**

Ukupna sredstva za sufinanciranje programa u iznosu od 4.000,00 eura planirana su i odobravat će se iz Proračuna Općine Gračac za 2025. godinu- Aktivnost A100060 Sufinanciranje mikročipiranja i sterilizacije pasa te će se sufinanciranje vršiti po Javnom pozivu općinskog načelnika, do iskorištenja ukupnih planiranih i osiguranih sredstava, a najduže kraja proračunske godine.

**Članak 5.**

Ovaj Program stupa na snagu osmog dana nakon objave u „Službenom glasniku Općine Gračac“.

**PREDSJEDNICA:**

**Ankica Rosandić**